Helge Reiss

Helge Reiss (født 27. februar 1928 i Oslo, død 11. november 2009 samme sted) var en norsk skuespiller som jobbet på Det nye teater i over 50 år, var med på komiske kinofilmer (som Olsenbanden og Den siste Fleksnes) og TV-serier med store seertall som Hotel Cæsar.  Han ga også stemme til flere tegnefilmer som Flåklypa Grand Prix. Mest kjent er han kanskje som Professor Drøvel i flere av TV-seriene om Brødrene Dal.

Liv og virke

Bakgrunn 
Han var sønn av Thorleif Reiss (1898–1988) og Esther Colbjørnsen Dahl (1896–1941), og giftet seg i 1951 med rektor Marit Billington (1928–2004). De fikk to barn; musikeren Georg Michael Reiss og dramaturgen Esther Reiss. Også søsteren til Helge Reiss' far, Elisabeth Reiss, var scenekunstner, så Helge Reiss var oppvokst i et teatermiljø og fikk blant annet være med når faren spilte for Radioteatret.

Skuespiller 
Etter examen artium i 1946 gikk han på en elevskole ved Nationaltheatret, før han i 1949 fikk fast jobb på Det nye teater (senere Oslo Nye Teater), som var blitt etablert i 1929. Han pensjonerte seg fra samme teaterscene i 1998. Foruten en rekke ulike roller på Oslo Nye, hadde han spilt Mikkel Rev i Dyrene i Hakkebakkeskogen fra 1982 frem til han gikk av med pensjon seksten år senere. Han turnerte også hyppig med Riksteatret, og ble landskjent som Professor Higgins i My Fair Lady fra 1973.

Fra film og TV er Helge Reiss blant annet kjent for rollen som Baronen i Olsenbanden for full musikk og for sin minirolle som Professor Drøvel i Brødrene Dal. Tittelfiguren i Brødrene Dal-serien Professor Drøvels hemmelighet er på skjermen i cirka 20 sekunder i hver episodes åpningssekvens og en kort sekvens helt til sist i siste episode. Hva hemmeligheten egentlig var, får man aldri vite, for når Professor Drøvel skal fortelle, viser det seg at han bare kan klukke. I Brødrene Dal og mysteriet om Karl XIIs gamasjer er Reiss tilbake som Professor Drøvel, da med sitt eget TV-program, men fremdeles kan han bare klukke. Han sees også padlende i en kano på jakt etter nye eventyr i en av episodene. I nest siste episode av Brødrene Dal og spektralsteinene nevnes professor Drøvel også i forbifarten av rollefiguren Dronning Krystallis av Spektron.

Reiss dukket også opp i forskjellige gjesteroller i flere episoder av både Mot i brøstet og Karl & Co. Helge Reiss var i 2009 også med i Hotel Cæsar på TV 2, i rollen som den bohemske poeten Gregorius Bang.

Helge Reiss dubbet hovedrollefiguren Carl Fredricksen i den norskspråklige utgaven av Se opp (Up) i 2009. Han dubbet også Cogsworth i Skjønnheten og Udyret (Beauty & the Beast), og Fjærvang i Flukten fra hønsegården (Chicken Run).

Filmografi (utvalg) 
  – TV-serie
  
  – Buddhistmunkens eventyr
   
 
  – Møter veggen
  – Full krise, del 1 og 2 
  – Kjærleik med något attåt, del 2
  
  
    
   
   
   
  – TV-serie
   
   
   
 
   
  – Biovita Helsesenter 
  (1971) 
   
   
 
  (ikke kreditert)

Stemmer 

  – Uglen 
  – Elder, norsk stemme
  – Edgar 
  – norske stemmer 
  – Rudolf Blodstrupmoen 
  – norske stemmer
  – Gubben og Bjørn Harkem
  – Donald Duck
  – Fflewdur Fflam 
  – Klovnen i esken
  – Grimsby
  – Ånden i lampen (Ådne)
  – Sniff 
  – Klokksworth
 1992 – Mummitrollet og vennene hans – Kometen kommer – Sniff 
  – Lord Rogers 
  – Andre stemmer
  – Klokksworth
  – Rudolf Blodstrupmoen   
  – Manto 
  – Professor Porter
  – Grimsby 
  – Fjærvang
  – Ordfører Karl Kuhn 
  – Uglen 
  – Carl Fredricksen

Referanser

Eksterne lenker 
 

Norske skuespillere
Skuespillere ved Oslo Nye Teater
Skuespillere i Hotel Cæsar
Skuespillere i Olsenbanden-filmer
Norske humorister
Personer fra Oslo
Fødsler i 1928
Dødsfall i 2009